marsh-mellow/hindi_wikipedia huggingface dataset:
प्रजनन ऋतु या प्रजनन काल कुछ वन्य जीवों (पशु एवं पक्षी) के लिए साल का वह समय होता है जिसके अंतर्गत प्रजनन के लिए सबसे अनुकूल हालात, जैसे भोजन एवं पानी की प्रचुरता, उत्पन्न होते हों। प्रजनन ऋतु वाली जीव जगत की कई जातियाँ प्राकृतिक रूप से साल के एक निश्चित समय पर समागम करने के लिए विकसित हुयी हैं जिससे उनको प्रजनन करने में सबसे अधिक सफलता मिले। वन्य जीवों की अलग-अलग प्रजातियों के प्रजनन ऋतुएँ भी उनकी अपनी आवासीय क्षेत्र की ज़रूरतों के मुताबिक तथा भोजन की उपलब्धी के अनुसार पृथक्-पृथक् होती हैं। प्रजनन की शुरुआत और उसकी सफलता में अजैविक घटक जैसे वर्षा और हवायें भी अहम भूमिका अदा करते हैं।
कुछ जीवों की कोई प्रजनन ऋतु नहीं होती है और उनकी मादाएँ साल के किसी भी समय गर्भ धारण कर सकती हैं  उदाहरण के लिए मनुष्य।

 सामुदायिक प्रजनन 
कई प्रजातियाँ बड़ी-बड़ी बस्तियों में या झुण्डों में प्रजनन करते हैं जिसे सामुदायिक प्रजनन कहते हैं। ऐसी प्रजातियाँ अपने प्रजनन काल में प्रजनन के लिए अनुकूल जगहों पर प्रायः बड़े से समुदाय में दिख जाती हैं। कुछ प्रजातियों ने तो अपने आप को सामुदायिक प्रजनन के लिए ही विकसित कर लिया है और अब वह जोड़ों में अथवा कम आबादी में प्रजनन नहीं कर सकतीं। ऐसी प्रजातियों का उनके प्रजनन क्षेत्र में अन्धाधुन्ध शिकार हुआ या उनकी प्रजनन बस्तियाँ विनष्ट हुयीं तो उनकी विलुप्ति का खतरा हो सकता है। इसीलिए कई देशों ने ऐसी बस्तियों को संरक्षण प्रदान कर रखा है। यह बात ख़ासकर समुद्री पक्षियों पर लागू होती है। 
 इन्हें भी देखें 
 प्रजनन
 प्रजनन तंत्र
 सन्दर्भ 

:
बोलचाल की भाषा में प्रजनन क्षमता का मतलब संतान पैदा करने की क्षमता से है। जनसांख्यिकीय संदर्भों में, प्रजनन क्षमता का मतलब संतान पैदा करने की शारीरिक क्षमता से नहीं बल्कि संतान पैदा करने से है, जिसे प्रजनन क्षमता कहा जाता है।
अंगूठाकारप्रजनन तंत्र
प्रजनन तंत्र ( ) का कार्य संतानोत्पत्ति है। प्राणिवर्ग मात्र में प्रकृति ने संतानोत्पत्ति की अभिलाषा और शक्ति भर दी है। जीवन का यह प्रधान लक्षण है। प्राणियों की निम्नतम श्रेणी, जैसे अमीबा नामक एककोशी जीव, जीवाणु तथा वाइरस में प्रजनन या संतानोत्पत्ति ही जीवन का लक्षण है। निम्नतम श्रेणी के जीवाणु अमीबा आदि में संतानोत्पत्ति केवल विभाजन ( ) द्वारा होती है। एक जीव बीच में से संकुचित होकर दो भागों में विभक्त हो जाता है। कुछ समय पश्चात् यह नवीन जीव भी विभाजन प्रारंभ कर देता है।

ऊँची श्रेणियों के जीवों में प्रकृति ने नर और मादा शरीर ही पृथक् कर दिए हैं और उनमें ऐसे अंग उत्पन्न कर दिए हैं जो उन तत्वों या अणुओं को उत्पन्न करते हैं, जिनके संयोग से माता-पिता के समान नवीन जीव उत्पन्न होता है, प्रथम अवस्था में यह डिंब () कहलाता है और फिर आगे चलकर गर्भ या भ्रूण () कहा जाता है। इसको धारण करने के लिए भी मादा शरीर में एक पृथक् अंग बनाया गया है, जिसको गर्भाशय () कहते हैं।

 प्रजनन अंग 
समस्त स्तनपायी () श्रेणी में, जिनमें मनुष्य भी एक है, नर में अंडग्रंथि, शुक्राशय और शिश्न गर्भ को उत्पन्न करनेवाले अंग हैं। स्त्री शरीर में इन्हीं के समान अंग डिंबग्रंथि, डिंबवाही नलिका और गर्भाशय हैं। योनि भी प्रजनन अंगों में ही गिनी जाती है, यद्यपि वह केवल एक मार्ग है।

 गर्भधारण () 

गर्भस्थापना करने वाले तत्वों को उत्पन्न करने वाले अंग नर में अंडग्रंथि में डिंब। शुक्राणुओं को नर मादा की योनि में मैथुन क्रिया द्वारा पहुँचाता है। वहाँ से वे गर्भाशय में चले जाते हैं। इसके ऊपरी दोनों किनारों पर डिंबवाही नलिकाएँ होती हैं, जिनमें शुक्राणु प्रवेश करके उसके दूसरे सिरे की ओर यात्रा करते हैं। 

इन्हें भी देखें
 मानव शरीर
 मानव कामुकता
 मानव कामुक क्रिया
 अर्धसूत्रण

सन्दर्भ

बाहरी कड़ियाँ

श्रेणी:प्रजनन
भारत के राज्यों की यह सूची प्रति महिला पर होने बाले बच्चों के आधार पर है। विडीओ देखें  :.. इस अध्ययनानुसार सात भारतीय राज्य आंध्र प्रदेश, गोआ, तमिल नाडु, हिमाचल प्रदेश, केरल, पंजाब और सिक्किम अब भारत के जनसंख्या विस्फोट में भागीदार नहीं हैं। वस्तुतः यदि जनसंख्या प्रजनन दर की यही प्रवृत्ति जारी रहती है तो आंध्र प्रदेश, गोआ, तमिल नाडु, हिमाचल प्रदेश और केरल की जनसंख्या में आने वाले दशकों में गिरावट आएगी। रोचक रूप से, दक्षिण भारत के चारों राज्यों, आंध्र प्रदेश, तमिल नाडु, केरल और कर्णाटक में जन्म दर निर्णायक २ बहुत कम है कर्णाटक को छोड़कर जहाँ भी यह दर २.१ ही है। यह जानकारी एन॰एफ॰एच॰एस-३ से संकलित की गई थी। राष्ट्रीय परिवार स्वास्थ्य सर्वेक्षण व्यापक-पैमाने, बहु-दौरीय सर्वेक्षण है जो अन्तर्राष्ट्रीय जनसंख्या विज्ञान संस्थान (आई॰आई॰पी॰एस), मुंबई द्वारा कराया जाता है जो परिवार कल्याण और स्वास्थ्य मंत्रालय, भारत सरकार द्वारा निर्दिष्ट है। एन॰एफ॰एच॰एस-३ ११ अक्टूबर २००७ को जारी किया गया था और पूरा सर्वेक्षण इस वेबसाइट पर देखा जा सकता है।

 स्थान  राज्य  प्रजनन दर १  आंध्र प्रदेश  १.८ १  गोआ  १.८ १  तमिल नाडु  १.८ ४  केरल  १.९ ४  हिमाचल प्रदेश  १.९ ६  पंजाब  २ ६  सिक्किम  २ ८  कर्णाटक  २.१ ८  महाराष्ट्र  २.१ १०  पश्चिम बंगाल  २.३ ११  असम  २.४ ११  उडी़सा  २.४ ११  गुजरात  २.४ ११  जम्मू और कश्मीर  २.४ ११  त्रिपुरा  २.४  १६  उत्तराखंड  २.६ १६  छत्तीसगढ़  २.६ -  पूर्ण भारत  २.७  १८  हरियाणा  २.७ १९  मणिपुर  २.८ २०  मिज़ोरम  २.९ २१  अरुणाचल प्रदेश  ३ २२  मध्य प्रदेश  ३.१  २३  राजस्थान  2.0 २४  झारखंड  ३.३  २५  नागालैंड  ३.७ २६  उत्तर प्रदेश  ३.८ २७  मेघालय  ३.८  २८  बिहार  ४ 

 वैज्ञानिक दृश्यीकरण 
कुल प्रजनन दर बनाम क्षेत्रफल बनाम जनसंख्या

 सन्दर्भ 
 राष्ट्रीय परिवार स्वास्थ्य सर्वेक्षण वेबसाइट

श्रेणी:सूची भारत
श्रेणी:भारत के राज्यों और केन्द्र शासित प्रदेशों से संबंधित सूचियाँ
प्रजवल शास्त्री भारतीय खगोल विज्ञान संस्थान, बेंगलुरु में एक खगोल भौतिकीविद हैं। वह रेडियो से लेकर एक्स-रे तरंग दैर्घ्य तक के बहु-तरंगदैर्घ्य अवलोकनों का उपयोग करते हुए अतिसंवेदनशील ब्लैकहोल द्वारा संचालित सक्रिय आकाशगंगाओं के क्षेत्र में विशेषज्ञ हैं। शास्त्री का जन्म मैंगलोर में हुआ था और उनकी स्कूली शिक्षा भी वाही हुए थी। उन्होंने अपनी बी.एससी. सेंट एग्नेस कॉलेज मैंगलोर से भौतिक विज्ञान में (मैसूर विश्वविद्यालय) से की। उन्होंने अपनी एम.एससी. भारतीय प्रौद्योगिकी संस्थान, मुंबई से भौतिकी में की और उन्होंने अपनी पीएचडी टाटा इंस्टिट्यूट ऑफ फंडामेंटल रिसर्च से पूरी करी।

पेशेवर सदस्यता
शास्त्री को निम्नलिखित संगठनों की सदस्यता है:
अंतर्राष्ट्रीय खगोलीय संघ
आयोजन समिति, एस्ट्रोस्टैटिस्टिक्स और एस्ट्रोइन्फोर्मेटिक्स, अंतर्राष्ट्रीय खगोलीय संघ पर डब्ल्यूजी
आयोजन समिति, आयोग ४० (रेडियो खगोल विज्ञान), अंतर्राष्ट्रीय खगोलीय संघ
एस्ट्रोनॉमिकल सोसाइटी ऑफ इंडिया
भारतीय भौतिकी एसोसिएशन

सन्दर्भ

श्रेणी:भारतीय महिला वैज्ञानिक
श्रेणी:20वीं सदी के भारतीय खगोलविद
प्रजा परिषद् भारत का एक राजनैतिक दल था जिसने जम्मू तथा कश्मीर को भारत के संविधान में विशेष दर्जा (धारा ३७०) देने के विरुद्ध संघर्ष किया। प्रेम नाथ डोगरा ने बलराज मधोक के साथ मिल कर प्रजा परिषद का गठन किया था। प्रजा परिषद ने नारा दिया, देश में दो प्रधान, दो विधान, दो निशान : नहीं चलेंगे, नहीं चलेंगे। १९७० में इस दल का भारतीय जनसंघ में विलय हो गया।

 इन्हें भी देखें
प्रेम नाथ डोगरा
बलराज मधोक 
श्यामाप्रसाद मुखर्जी

 बाहरी कड़ियाँ
प्रजा परिषद आन्दोलन के साठ साल और डॉ॰ मुखर्जी की शहादत
जम्मू कश्मीर के एकीकरण में प्रजा परिषद की भूमिका (भारत वाणी)

श्रेणी:भारत के राजनीतिक दल
प्रजा पालन,भारत के उत्तर प्रदेश की पंद्रहवी विधानसभा सभा में विधायक रहे।  2007 उत्तर प्रदेश विधान सभा चुनाव में इन्होंने उत्तर प्रदेश के एटा जिले के एटा विधान सभा निर्वाचन क्षेत्र से भाजपा की ओर से चुनाव में भाग लिया।  
सन्दर्भ

श्रेणी:उत्तर प्रदेश 15वीं विधान सभा के सदस्य
श्रेणी:एटा के विधायक
प्रजा सोसलिस्ट पार्टी () भारत का एक राजनीतीतिक दल था। यह सन् १९५२ में बनी थी और सन् १९७२ तक अस्तित्व में रही। इसका निर्माण समाजवादी पार्टी (सोसलिस्ट पार्टी) एवं किसान मजदूर प्रजा पार्टी के विलय के परिणामस्वरूप हुआ। सोसलिस्ट पार्टी जयप्रकाश नारायण, आचार्य नरेन्द्र देव, बसावन सिंह के नेतृत्व में चलने वाली पार्टी थी; किसान मजदूर प्रजा पार्टी के नेता जेबी कृपलानी थे। सन् १९५५ में इस दल से राममनोहर लोहिया के नेतृत्व में कई लोग अलग होकर "सोसलिस्ट पार्टी" के नाम से अलग दल बना लिये। इसके बाद पुन: सन् १९६९ में जार्ज फर्नाण्डीज के नेतृत्व में इससे कुछ लोग अलग होकर संयुक्त सोसलिस्ट पार्टी बना डाले। सन् १९६० में कृपलानी जी ने प्रजा सोसलिस्ट पार्टी छोड़ दी। इसी प्रकार सन् १९६४ मेम् अशोक मेहता इस पार्टी से निकाले जाने के बाद कंग्रेस में चले गये। सन् १९७२ में जार्ज फर्नांडीज की संयुक्त सोसलिस्ट पार्टी और प्रजा सोसलिस्ट पार्टी का विलय हो गया जिसका नाम सोसलिस्ट पार्टी रखा गया। अन्त में यह दल भी सन् १९७७ में जनता पार्टी में मिल गया।

 चुनावों में 
सन् १९५७ के प्रथम सामान्य चुनाव में प्रजा सोसलिस्ट पार्टी को कुल मतों का 10.4 मत मिले जो कांग्रेस के बाद सबसे अधिक थे। इसे लोक सभा में कुल १९ सीटें मिलीं। किन्तु अगले कुछ चुनावों में पार्टी का मत-प्रतिशत लगातार घटता गया। सन् १९६२ में इसने कुल मतों का 6.8 मत प्राप्त करते हुए लोकसभा की कुल 12 सीटें प्राप्त की। इसी प्रकार सन् १९६७ में कुल मतों का 3.1 मत तथा 13 सीटें प्राप्त कीं। सन् १९७१ के लोकसभा चुनावों में केवल 1 मत लेकर इसे 2 सीटें मिलीं।

श्रेणी:भारत के राजनीतिक दल
श्रेणी:भारतीय राजनीति
प्रजाति विविधता पृथ्वी पर उपस्थित जीवो की शारीरिक संरचना में भिन्नता के कारण पाई जाने वाली विविधता है। इस पद को आजकल जैव विविधता के अंतर्गत शामिल कर लिया गया है। प्रजाति विविधता के उदाहरण के लिए:- शेर, चीता, तेंदुआ इत्यादि । का रहन -सहन तो एक जैसा है ,परंतु उनकी शारीरिक बनावट एक दूसरे से भिन्न- भिन्न है, अतः इनमें प्रजाति विविधता पाई जाती है।
पारितंत्र में प्रजाति विविधता  अधिक होने पर खाद्य श्रृंखला लंबी बनती है तथा खाद्य जाल भी जटिल बनता है  

 इन्हें भी देखें 
 जैव विविधता

श्रेणी:जैढव विविधता
प्रजातीय भूगोल ( ) मानव भूगोल की एक प्रमुख शाखा हैं। भूगोल की इस शाखा में विभिन्न प्रकार की मानव जाति का अध्ययन किया जाता है। इसके अन्तर्गत प्राणिशास्त्रीय अवधारणा के आधार पर मानव-प्रजातियों की उत्पत्ति, विकास, विश्व-वितरण तथा उनके स्थानान्तरणों एवं विभिन्न प्रजातियों के परम्परिक सम्मिश्रण का विवेचन करता हैं।

श्रेणी:मानव भूगोल
प्रजापति महिंद्रा भारत के पंजाब राज्य की पटियाला ग्रामीण सीट से कांग्रेस के विधायक हैं। 2012 के चुनावों में वे अपने निकटतम प्रतिद्वंद्वी को 27602 वोटों के अंतर से हराकर निर्वाचित हुए। 

सन्दर्भ

श्रेणी:पंजाब (भारत) के विधायक
श्रेणी:जीवित लोग
प्रजामण्डल भारत में ब्रिटिश शासन के दौरान भारतीय रियासतों की जनता के संगठन थे। 1920 के दशक में प्रजामण्डलों की स्थापना तेजी से हुई। प्रजामण्डल का अर्थ है 'जनता का समूह'।

 परिचय 
भारतीय रियासतों का शासन व्यवस्था ब्रिटिश नियंत्रण वाले भारतीय क्षेत्र से भिन्न थी तथा अनेक रियासतों के राजा प्रायः अंग्रेजों के मुहरे के समान व्यवहार करते थे। शुरुआती दौर में भारतीय राष्ट्रीय कांग्रेस देशी रियासतों में आन्दोलन के प्रति उदासीन रही तथा रियासतों को अपने अभियान से अलग रखा था। परन्तु जैसे-जैसे रियासतों की जनता में निकटवर्ती क्षेत्रों के कांग्रेस चालित अभियानों से जागरूकता बढ़ी, उनमें अपने कल्याण के लिए संगठित होने की प्रवृत्ति बलवती हुई, जिससे प्रजामंडल बने।

हरिपुरा अधिवेशन (1938) में कांग्रेस की नीति में परिवर्तन आया। रियासती जनता को भी अपने-अपने राज्य में संगठन निर्माण करने तथा अपने अधिकारों के लिए आन्दोलन करने की छूट दे दी।

राजस्थान में प्रजामण्डल आन्दोलन 
 प्रजामण्डल  स्थापना वर्ष  संस्थापक  टिप्पणी जयपुर प्रजामण्डल  1931, 1936 में पुनः स्थापना हुई  कुरपुरचंद पाटनी  (1931), जमना लाल बजाज (1936 में),
अध्यक्ष चिरंजी लाल मिस्र (1936) उद्देश्य - समाज सुधार और खादी का प्रचार ; 'महिलाएँ  दुर्गा देवी दत्त , जानकी देवी बजाज 
प्रथम अधिवेशन 1938 में
जेंटल मेंट एग्रीमेंट 17 सितंबर 1942 1942में आजाद मोर्चा   अध्यक्ष बाबा हरिश्चंद्र  गैर सरकारी सदस्य की नियुक्ति मानसिंह द्वितिय द्वारा देवी शंकर तिवाड़ी कोबूंदी प्रजामण्डल  1931  कान्ति लाल और नित्यानन्द  25 मार्च 1948 को राजस्थान संघ में शामिल मारवाड़ प्रजामण्डल  1934  जयनारायण व्यास ; प्रथम अध्यक्ष -भंवरलाल सर्राफ  बीकानेर प्रजामण्डल  1936  मघाराम वैद्य  द्वारा (कोलकाता में)  राज्य के बाहर स्थापित होने वाला प्रजामण्डल धोलपुर प्रजामण्डल  1936  कृष्णदत्त पालीवाल और ज्वाला प्रसाद जिज्ञासु इस प्रजामंडल की स्थापना आर्य समाज के नेता स्वामी श्रदानंद सरस्वती की प्रेरणा से हुई थी मेवाड़ प्रजामण्डल  24 अप्रेल 1938  माणिक्य लाल वर्मा द्वारा (उदयपुर में) ; प्रथम अध्यक्ष - बलवन्त सिंह मेहता ; प्रथम अधिवेशन - उदयपुर में (1941) ; विजयलक्ष्मी पंडित और जे.पी. कृपलानी ने भाग लिया।  1941 मे सर टी विजयराघवाचार्य मेवाड़ के प्रधानमंत्री ने प्रतिबंध हटाया' भरतपुर प्रजामण्डल  1938 (स्त्रोत  10)  किशन लाल जोशी और मास्टर आदित्येन्द्र  शाहपुरा प्रजामण्डल  1938  रमेश चन्द्र ओझा और लादूराम व्यास  उत्तरदायी शासन स्थापित करने वाला प्रथम देशी राज्य शाहपुरा किशनगढ़  प्रजामण्डल  1939  कांतिलाल चोथानी और जमालशाह   अलवर प्रजामण्डल  1938  हरिनारायण शर्मा और कुंजबिहारी मोदी  करौली  प्रजामण्डल  1938 (स्रोत  10)  त्रिलोकचन्द माथुर  कोटा प्रजामण्डल  1939  अभिन्न हरि और पं. नयनु राम शर्मा (कोटा में राष्ट्रीयता के जनक )  सिरोही प्रजामण्डल  1939  गोकुल भाई भट्ट (राजस्थान के गाँधी )  कुशलगढ़ प्रजामण्डल  1942  भंवर लाल निगम  बांसवाडा प्रजामण्डल  1943  भूपेन्द्र नाथ त्रिवेदी और हरिदेव जोशी  डूंगरपुर प्रजामण्डल  1944  भोगीलाल पांड्या (बागड़ के गाँधी)  प्रतापगढ़ प्रजामण्डल  1945  अमृत लाल पाठक और चुन्नीलाल जैसलमेर  1945  मीठालाल व्यास  झालावाड प्रजामण्डल  1946  मांगीलाल भव्य और कन्हैया लाल मित्तल 

इन्हें भी देखें
देशी रियासत
अखिल भारतीय किसान सभा

 बाहरी कड़ियाँ 
 राजस्थान में प्रजा मंडल आन्दोलन ()

श्रेणी:भारतीय स्वतन्त्रता संग्राम
श्रेणी:प्रजामंडल
प्रजावाणी भारत में प्रकाशित होने वाला कन्नड़ भाषा का एक समाचार पत्र (अखबार) है। 
इन्हें भी देखें
भारत में प्रकाशित होने वाले समाचार पत्रों की सूची
सन्दर्भ

 बाहरी कड़ियाँ 
 .. -          
   -    -      
 .  -      110   

श्रेणी:भारत में प्रकाशित होने वाले समाचार पत्र
श्रेणी:कन्नड़ भाषा के समाचार पत्र
प्रजाशक्ति एक तेलुगू समाचार पत्र है जो आंध्र प्रदेश और तेलंगाना से प्रकाशित होता है। यह कम्युनिस्ट पार्टी ऑफ इंडिया (मार्क्सवादी)  () का है। १९८१ में विजयवाडा से प्रकाशित होना शुरू हुआ। आज कल इस का प्रकाशन  नौ केंद्रों  हैदराबाद, विजयवाडा, विशाखपट्नम, तिरुपति (शहर), खम्मम, कर्नूल, राजमुंदरी, श्रीकाकुलम, करीमनगर और ओंगोल से होता है। यह ऑनलाइन भी प्रकाशित होता है। 

 इतिहास 
वैसे प्रजाशक्ती भारत के स्वतंत्रता आंदोलन के समय से प्रकाशित होरहा था। इसकी स्थापन 1942 में हुवी और प्रकाशित किया गया। दैनिक के रूप में 1945 से प्रकाशित हुआ। फिर कई ज्वार भाटाओं से गुज़रा और आज अपने ९ प्रकाशित केंद्रों से प्रकाशित किया जारहा है। 

 बाहरी कड़ियाँ 
 .. वेबसाइट के 

श्रेणी:तेलुगु समाचारपत्र
प्रज्ञा, ज्ञान, बुद्धि एवं समझ का सर्वोच्च एवं सबसे शुद्ध रूप है। यह तर्क एवं अनुमान से प्राप्त होने वाले ज्ञान से उच्चतर अवस्था है।

श्रेणी:हिन्दू दर्शन
श्रेणी:  

प्रज्ञा जायसवाल एक भारतीय अभिनेत्री और मॉडल हैं जो मुख्य रूप से तेलुगु फिल्मों में काम करती हैं। उन्होंने 2014 में तमिल-तेलुगु द्विभाषी विराट्तु  देगा के साथ 2014 में अभिनय की शुरुआत की।   जायसवाल को तेलुगु पीरियड ड्रामा कांचे (2015) से सफलता मिली, जिसके लिए उन्हें सर्वश्रेष्ठ महिला पदार्पण - दक्षिण के लिए फिल्मफेयर पुरस्कार से सम्मानित किया गया।  

जायसवाल ने टीटू एमबीए के साथ अपनी हिंदी फिल्म की शुरुआत की। वह नक्षत्रम (2017) और अचारी अमेरिका यात्रा (2018) सहित फिल्मों में भी दिखाई दी हैं। 2021 में, उन्होंने सफल फिल्म अखंड में एक आईएएस अधिकारी की भूमिका निभाई।

 प्रारंभिक जीवन 
प्रज्ञा जायसवाल ने अपनी शिक्षा पुणे के सिम्बायोसिस लॉ स्कूल से पूरी की। 

सिम्बायोसिस विश्वविद्यालय में अपने शुरुआती दिनों के दौरान, उन्होंने विभिन्न सौंदर्य प्रतियोगिताओं में भाग लिया और एक सफल मॉडल बन गईं। 2014 में, उन्हें कला और संस्कृति के क्षेत्र में उनकी उपलब्धि के लिए सिम्बायोसिस सांस्कृतिक पुरस्कार मिला। 

 आजीविका 
जायसवाल ने अपने अभिनय की शुरुआत 2014 में रिलीज़ हुई भारतीय तमिल और तेलुगु द्विभाषी फिल्म विरत्तु  देगा से की। 2015 में, उन्होंने तेलुगु फिल्म मिर्ची लांटी कुर्राडु और बाद में कृष द्वारा निर्देशित पीरियड ड्रामा कांचे में अभिनय किया। जायसवाल ने पहले कृष की गब्बर इज बैक में एक भूमिका के लिए ऑडिशन दिया था। उन्हें वह भूमिका नहीं मिली लेकिन कृष ने बाद में उन्हें कांचे में भूमिका की पेशकश की।     उन्होंने बेलामकोंडा श्रीनिवास, रकुल प्रीत सिंह और जगपति बाबू अभिनीत जया जानकी नायक में एक छोटी भूमिका निभाई।

उन्होंने 2017 में नागार्जुन की ओम नमो वेंकटेशया के लिए के। राघवेंद्र राव द्वारा निर्देशित हाथीराम भावजी की भक्तिपूर्ण जीवनी फिल्म "आनंदम" गीत के लिए एक कैमियो उपस्थिति की। नंदमुरी बालकृष्ण के विपरीत मुख्य महिला प्रधान के रूप में अखंडा उनकी हालिया फिल्म थी, जिसने दुनिया भर में लगभग 133 करोड़ रुपये की कमाई की है। 

 फिल्मोग्राफी 

 फिल्में 

 जब तक अन्यथा नोट न किया जाए, सभी फिल्में तेलुगु में हैं

साल शीर्षक भूमिका भाषा टिप्पणियाँ  2014 विराट्तु मावी तामिल  देगा तेलुगू  टीटू एमबीए गुलशन हिंदी  2015 मिर्ची लांटी कुर्राडू वसुंधरा तेलुगू  कांचे सीता देवी  2017 ॐ नमो वेंकटेशय भवानी  गुंटुरोडु अमृता  नक्षत्रम किरण रेड्डी आई.पी.एस   जया जानकी नायक फाल्गुनी विस्तारित कैमियो  2018 अचारी अमेरिका यात्रा रेणुका  2021 अखंड सरन्या बचुपल्ली आईएएस  2022 भारत का बेटा इरावती

 वीडियो संगीत 
साल शीर्षक गायक संगीतकार निदेशक निर्माता  2022 " मैं चला " गुरु रंधावा, यूलिया वंतूर शब्बीर अहमद शबीना खान सलमान खान या सलमान खान फिल्म्स 

 पुरस्कार एवं नामांकन 
साल पतली परत पुरस्कार वर्ग परिणाम  2016 कांचे 63वां फिल्मफेयर अवॉर्ड साउथ सर्वश्रेष्ठ महिला पदार्पण जीत 5वां सिमा सर्वश्रेष्ठ महिला पदार्पण (तेलुगु) जीत  अवार्ड्स सर्वश्रेष्ठ महिला पदार्पण  जीत ज़ी तेलुगु अप्सरा अवार्ड्स वर्ष का खोजें जीत टीएसआर - टीवी9 राष्ट्रीय फिल्म पुरस्कार सर्वश्रेष्ठ नवोदित अभिनेत्री जीत शैक्षणिक पुरस्कार सर्वश्रेष्ठ नवोदित अभिनेत्री जीत

 संदर्भ 

 बाहरी कड़ियाँ 

 
 

श्रेणी:1991 में जन्मे लोग
श्रेणी:जीवित लोग
श्रेणी:भारतीय फ़िल्म अभिनेत्री
श्रेणी:हिन्दी अभिनेत्री
श्रेणी:२१वीं सदी की भारतीय अभिनेत्रियाँ
प्रज्ञा दया पवार महाराष्ट्र की अम्बेडकरी चेतना की मुखर कवियित्री हैं । आपकी रचनाएँ 'युद्धरत आम आदमी' सहित तमाम पत्र-पत्रिकाओं में सामाजिक न्याय और चेतना की भारतीय कविताओं के बतौर शुमार हैं।
श्रेणी:1966 में जन्मे लोग
श्रेणी:दलित लेखक
श्रेणी:भारतीय बौद्ध
श्रेणी:जीवित लोग
श्रेणी:मराठी कवि
प्रज्ञा नागरा(जन्म 14 दिसंबर, 1998) एक भारतीय अभिनेत्री हैं। वह तमिल और मलयालम भाषा की फिल्मों में अपने अभिनय के लिए जानी जाती हैं। उन्होंने अपने अभिनय की शुरूआत 2022 में तमिल फिल्म वरलारु मुक्कियम और मलयालम फिल्म नाधिकालिल सुंदरी यमुना(2023) से की।
व्यक्तिगत जीवन
प्रज्ञा नागरा का जन्म हरियाणा के अंबाला में एक पंजाबी परिवार में हुआ। मॉडलिंग में अपना करियर शुरू करने से पहले उन्होंने दिल्ली में अपनी स्कूली शिक्षा और कॉलेज की पढ़ाई पूरी की। उनके पिता भारतीय सशस्त्र बलों में सेवारत थे। कुछ समय के लिए उनकी तैनाती चेन्नई में थी जिसके कारण नागरा अक्सर शहर आती रहती थीं। दिल्ली में इंजीनियरिंग की पढ़ाई के दौरान मॉडलिंग में उनकी रुचि पैदा हुई और उन्होंने 100 से अधिक विज्ञापनों में काम किया। नागरा अपनी पढ़ाई के दौरान राष्ट्रीय कैडेट कोर (एनसीसी) की सदस्य थीं और सशस्त्र बलों में शामिल होने के लिए इच्छुक भी थीं। हालाँकि उन्होंने फिल्म उद्योग में अपना करियर बनाने का फैसला किया और अंततः चेन्नई चली गईं।

करियर
वर्ष 2022 में रिलीज़ हुई तमिल फिल्म वरलारु मुक्कियम में जीवा (अभिनेता) के साथ प्रज्ञा ने एक मलयाली लड़की की भूमिका निभाई। यद्यपि फिल्म को आलोचकों और दर्शकों दोनों से नकारात्मक समीक्षा मिली लेकिन नागरा के अभिनय कौशल की ओर फ़िल्म उद्योग का ध्यान गया।

सन्दर्भ

बाहरी कड़ियाँ

 इंटरनेट मूवी डेटाबेस पर प्रज्ञा नागरा
 इंस्टाग्राम पर प्रज्ञा नागरा

श्रेणी:भारतीय फ़िल्म अभिनेत्रियाँ
श्रेणी:तमिल सिनेमा की अभिनेत्रियाँ
श्रेणी:मलयालम सिनेमा की अभिनेत्रियाँ
श्रेणी:जीवित लोग
श्रेणी:1998 में जन्मे लोग
प्रज्ञा सूत्र सुभाष काक द्वारा २००२ में रचित वेदान्त का एक नया ग्रन्थ है। संस्कृत में लिखे यह सूत्र निम्नलिखित हैं:

बन्धु-परोक्ष-यज्ञाः विज्ञानस्य त्रिपादाः। १।
देव-भूत-जीवात्मानोऽन्तरेण बन्धुः। २।
मनसि प्रतिबिम्बितं ब्रह्माण्डम्। ३।
चिदाकाशस्य तदीयौ सूर्य-चन्द्रौ। ४।
सूर्य-चन्द्राव्-अष्टोत्तर-शत-अंशात्मकौ। ५।
सामान्य-आधारितं-ज्ञानम्। ६।
शब्दः बन्धः। ७।
भाषा अपरा। ८।
विरुद्धानि इव अपि दर्शनानि परस्पर-पूरकानि। ९।
आन्तरिक-स्थितयः परिसंख्या-योग्याः। १०।
भाषा-लोक-विरुद्ध-आभास-अतीतम् विज्ञानम्। ११।
यज्ञात् प्रज्ञा आविर्भवति। १२।
चित्तम्-आव्रियते वर्णैः। १३।
पशु-आसुर-राक्षसा आत्मनि निवसन्ति। १४।
पशुत्वस्य नाशनम् एव मुक्तिः। १५।
यज्ञो योगः परिणामः परिवर्तनं च। १६।
शरीर-मनसि असम्भूति-सम्भूती अविद्या-विद्ये पक्षाविव। १७।
प्रज्ञा ऐश्वर्यं पक्षिणः उड्डयनम्। १८।

स्पष्ट है कि यह सूत्र वेद का रहस्य बन्धु, परोक्ष और यज्ञ में देखते हैं। बन्धु पिण्ड और ब्रह्माण्ड के बीच में जोड के बारे में है, परोक्ष द्वन्द्व का द्योतक है और यज्ञ जीवन को परिवर्तन के रूप में पाता है। इन सूत्रों में उपनिषद के महावाक्यों की झलक है और आधुनिक काल के लिये सनातन तथ्यों की पुनरोक्ति भी।

 बाह्य कडियां 
 सुभाष काक का जालपृष्ठ

श्रेणी:संस्कृत ग्रन्थ
मानव के मन के अध्ययन के सन्दर्भ में, सत्य-असत्य की पहचान करने तथा समस्याओं के हल करने की मन की क्षमता को प्रज्ञा () कहते हैं। प्रज्ञा मन की वह क्षमता है जो सही निष्कर्ष पर पहुँचने में सहायक होती है। 

प्रज्ञा तथा बुद्धि
आधुनिक मनोविज्ञान और तंत्रिका विज्ञान (न्यूरोसाइन्स) में, बुद्धि और प्रज्ञा दोनों ही किसी बात को समझने की मन की वे शक्तियाँ हैं। इनमें अन्तर यह है कि प्रज्ञा का सम्बन्ध तथ्यों ()  से है जबकि बुद्धि का सम्बन्ध भावनाओं () से है।

सन्दर्भ

इन्हें भी देखें
बुद्धि
अन्तःप्रज्ञा ()

श्रेणी:बुद्धि
प्रज्ञाचाक्षुषम् संस्कृत भाषा में रचित महाकाव्य है जिसे कि वर्ष २०१९ के साहित्य अकादमी पुरस्कार से सम्मानित किया गया है । । इसकी रचना श्री पेन्ना मधुसूदन ने सन् २०१४ में की है  । यह काव्य प्रज्ञाचक्षु गुलाब राव महाराज  (1881-1915) नामके महाराष्ट्र के एक प्रमुख संत और दार्शनिक, के जीवन और दर्शन पर आधारित है।  न्यु भारतीय बुक कॉरपोरेशन, दिल्ली इस पुस्तक का प्रकाशक है।
प्रज्ञान (शाब्दिक अर्थ  : 'विशेष ज्ञान') चंद्रमा की सतह पर भ्रमण करने और आंकड़े एकत्र करने वाला एक रोवर है जिसे भारतीय अंतरिक्ष अनुसंधान संगठन (इसरो) चंद्रयान-3 मिशन के तहत चन्द्रमा पर उतारा है।। रोवर का पिछला संस्करण 22 जुलाई 2019 को चंद्रयान -2 के हिस्से के रूप में छोड़ा गया था और 6 सितंबर को चंद्रमा पर दुर्घटनाग्रस्त होने पर इसके लैंडर विक्रम के साथ नष्ट हो गया था। 14 जुलाई 2023 को विक्रम और प्रज्ञान को नए संस्करण चंद्रयान-3 के साथ लॉन्च किया गया, जो 23 अगस्त को चंद्रमा के दक्षिणी ध्रुव के पास सफलतापूर्वक उतरा।

सन्दर्भ

 इन्हें भी देखें 

 चंद्रयान-1
 चंद्रयान-2
 चंद्रयान-3
 ल्यूपेक्स
 चंद्रमा पर मिशनों की सूची
 प्रज्ञानं ब्रह्म

श्रेणी:चंद्र अंतरिक्षयान
श्रेणी:भारतीय अंतरिक्ष यान
श्रेणी:चंद्रयान परियोजना
ज्ञान, अनुभव, समझदारी, सहज बुद्धि और अन्तर्दृष्टि का उपयोग करते हुए सोचने और कार्य करने की क्षमता प्रज्ञान (विजडम) कहलाती है। 

सन्दर्भ
श्रेणी:ज्ञान
प्रज्ञानं ब्रह्म, ऋग्वेद का महावाक्य है, जिसका शाब्दिक अर्थ है - "प्रज्ञान ही ब्रह्म है"। यह महावाक्य ऋग्वेद के ऐतरेय उपनिषद में आया है। चार वेदों में चार महावाक्य है।

इस महावाक्य का अर्थ है- 'प्रकट ज्ञान ब्रह्म है।' वह ज्ञान-स्वरूप ब्रह्म जानने योग्य है और ज्ञान गम्यता से परे भी है। वह विशुद्ध-रूप, बुद्धि-रूप, मुक्त-रूप और अविनाशी रूप है। वही सत्य, ज्ञान और सच्चिदानन्द-स्वरूप ध्यान करने योग्य है। उस महातेजस्वी देव का ध्यान करके ही हम 'मोक्ष' को प्राप्त कर सकते हैं। वह परमात्मा सभी प्राणियों में जीव-रूप में विद्यमान है। वह सर्वत्र अखण्ड विग्रह-रूप है। वह हमारे चित और अहंकार पर सदैव नियन्त्रण करने वाला है। जिसके द्वारा प्राणी देखता, सुनता, सूंघता, बोलता और स्वाद-अस्वाद का अनुभव करता है, वह प्रज्ञान है। वह सभी में समाया हुआ है। वही 'ब्रह्म' है।

ऐतरेय उपनिषद के अन्त में सार रूप में आया है कि-
 एष ब्रह्मैष इन्द्र एष प्रजापतिरेते सर्वे देवा इमानि च पञ्चमहाभूतानि पृथिवी वायुराकाश आपो ज्योतींषीत्येतानीमानि च क्षुद्रमिश्राणीव । बीजानीतराणि चेतराणि चाण्डजानि च जारुजानि च स्वेदजानि चोद्भिज्जानि चाश्वा गावः पुरुषा हस्तिनो यत्किञ्चेदं प्राणि जङ्गमं च पतत्रि च यच्च स्थावरं सर्वं तत्प्रज्ञानेत्रं प्रज्ञाने प्रतिष्ठितं प्रज्ञानेत्रो लोकः प्रज्ञा प्रतिष्ठा प्रज्ञानं ब्रह्म ॥ 
( अर्थ : यह ब्रह्म है, यह इन्द्र है, यह प्रजापति है। ये समस्त देवता तथा ये पृथ्वी, वायु, आकाश, जल और तेजइस प्रकार ये पाँच महाभूत तथा ये छोटे-छोटे मिले हुए से बीजरूप समस्त प्राणी और इनसे भिन्न दूसरे भी अंडज, जरायुज, (जो गर्भ से उत्पन्न हुए हैं), स्वेदज (पसीने से उत्पन्न होने वाले) और उद्भिज (भूमि से निकलने वाले) तथा घोड़े, गायें, हाथी, मनुष्य जो कुछ भी यह जगत् है, जो भी कोई पंखो वाला और वह चलने-फिरने वाला और नही चलने वाला प्राणि समुदाय है, वह सब प्रज्ञा रूपी नेत्रो वाले हैं और प्रज्ञान पर ही प्रतिष्ठित (बैठे हुए) हैं। यह समस्त ब्रह्माण्ड, प्रज्ञा रूपी नेत्रों वाला है। प्रज्ञान ही इस स्थिति का आधार है। यह प्रज्ञान ही ब्रह्म है।)

सन्दर्भ

इन्हें भी देखें
महावाक्य
प्रज्ञा (हिन्दू धर्म)
ऐतरेय उपनिषद

 सन्दर्भ 
 

श्रेणी:उपनिषद
श्रेणी:महावाक्य
श्रेणी:वेदांत
श्रेणी:हिन्दू धर्म
श्रेणी:हिन्दू धर्म आधार
प्रज्ञालोक महास्थविर (18791971) विद्वान, पालि भाषा के लेखक एवं वक्ता तथा बौद्ध धर्म के उपदेशक, शिक्षाविद एवं लेखक थे। 

सन्दर्भ

श्रेणी:बौद्ध विद्वान
श्रेणी:पालि विद्वान
मुनि श्री 108 प्रज्ञा सागर जी महाराज ने एक दिगम्बर साधु के 21 वीं सदी है।

 जीवनी 
 एक  भिक्षु , जो के निर्माण के लिए नेतृत्व " " तीर्थहै। "महावीर   में महत्वपूर्ण भूमिका निभाता जैन इतिहास: मुनि प्रसन्न सागर", के फ्री प्रेस जर्नल, 4 मार्च 2015  वह चला गया करने के लिए लक्ष्मी द्वार पर 8 मई 2014, जहां उन्होंने प्राप्त किया गया था द्वारा जैन समुदाय."जैन समझौते का गर्मजोशी से स्वागत करने के लिए द्रष्टा ", फ्री प्रेस जर्नल, 9 जुलाई 2014  वह मिले  के मुख्यमंत्री नरेंद्र गिरि और महासचिव हरि गिरि पर  भूमि पर 17 मार्च, 2016. उन्होंने कहा कि जो लोग सम्मान नहीं करते हैं, अपने राष्ट्र के लायक नहीं है करने के लिए देश में रहते हैं। "नहीं है जो उन लोगों की जय हो 'भारत माता' को छोड़ जाएगा देश: प्रज्ञा सागर", के फ्री प्रेस जर्नल, 21 मार्च, 2016 

 मनाया होली पर 22 मार्च, 2016 में केसर पर महावीर   समापन पर विश्व शांति महा यज्ञहै। वह लागू किया केसर का तिलक माथे पर अपने भक्तों के वे धोया के बाद अपने पैरों के साथ केसर का दूध."केसर होली पर  भूमि के समापन पर विश्व शांति महा यज्ञ", फ्री प्रेस जर्नल, 26 मार्च 2016 

 सन्दर्भ 

श्रेणी:1972 में जन्मे लोग
श्रेणी:जीवित लोग